 - abj
                                 udskrift
                                       af
                    sø- og handelsrettens dombog
                                 ──────────
den 6. december 2000 blev af retten i sagen
h-0030-00
galt g/s
(advokat lone bach nielsen)
   mod
bulldog carriers as
(advokat christian grahl-madsen)
afsagt sålydende
                                    d o m:
sagens spørgsmål er, hvilken værdi et parti kød skal ansættes til i medfør af cmr-lovens § 29.
sagens nærmere omstændigheder
et parti kød, nettovægt 20.372,4 kg, blev af norsk kjøttsamvirke, oslo, solgt til det danske
firma dat-schaub a/s. ifølge salgsfakturaen af 19. april 1999 var prisen nok 159.923,30.
leveringsbetingelserne var angivet til "ex works". dat-schaub a/s videresolgte partiet til sit
                                               - 2 -
danske datterselskab noridane foods a/s (herefter noridane).
noridane solgte kødpartiet til firmaet dita kompani-kurtis i gostivar i makedonien. ifølge
noridanes faktura af 19. april 1999 var salgsprisen usd 33.207,01 og leveringsbetingelserne:
"cip gostivar".
noridane havde indgået aftale med sagsøgte om transport af partiet fra trondheim i norge,
afsendelsestidspunkt den 19. april 1999, til gostivar i makedonien, ankomstidspunkt
25.april/26.april. af fragtaftalen var om leveringsbetingelser anført: "cip gostivar
(makedonien)", og fragtprisen var angivet til nok 46.000.
kødpartiet blev afhentet af transportfirmaets lastbil den 19. april 1999. samme dag kl. ca.
18.30 forulykkede lastbilen ved ulsberg på strækningen mellem trondheim og oslo. kødpartiet
kunne efter ulykken alene anvendes til dyrefoder.
der er enighed mellem parterne om, at sagsøgte i medfør af cmr-lovens § 24, stk. 1 er
ansvarlig for beskadigelsen af kødpartiet.
sagsøger havde vareforsikret transporten og udbetalte til noridane på dennes anmodning
kursværdien (kurs 686,40) af fakturabeløbet til den makedonske køber, usd 33.207,01,
svarende til dkk 227.932,93, med tillæg af besigtigelsesomkostninger, dkk 3.338,91, eller i
alt dkk 231.271,84. ved betalingen indtrådte sagsøger i noridanes krav mod sagsøgte.
ved sagsøgers skrivelse af 18. maj 1999 blev sagsøgte afkrævet beløbet. sagsøger forbeholdt
sig samtidig renter på 5 % p.a. under henvisning til cmr-lovens § 35.
i en skrivelse af 10. august 1999 til sagsøger gjorde sagsøgtes forsikringsselskab, trygg-
hansa, gældende, at den faktiske værdi af den beskadigede last måtte være nok 159.923,30,
svarende til norsk kjøttsamvirkes salgspris til dat-schaub a/s.
det fremgår af cmr-fragtbrev af 23. april 1999, at noridane leverede et nyt parti kød til den
makedonske køber. parterne er enige om, at der var tale om en erstatningsleverance for den
leverance, der på grund af trafikuheldet den 19. april 1999 ikke nåede frem til køberen.
                                                - 3 -
påstande
sagsøger har nedlagt påstand om, at sagsøgte tilpligtes at betale dkk 38.571,67 med tillæg af
rente 5 % p.a. fra den 18. maj 1999.
sagsøgte har påstået frifindelse.
det påstævnte beløb er ikke omtvistet i størrelsesmæssig henseende. beløbet svarer til det til
noridane udbetalte erstatningsbeløb, inkl. besigtigelsesomkostninger, med fradrag af
transportomkostninger eller ialt dkk 188.988,64, fratrukket det af sagsøgte anerkendte beløb,
dkk 150.416,97.
parterne har vedtaget sø- og handelsretten som værneting. retten har herefter og i medfør af
retsplejelovens § 9, stk. 4, jf. § 226, stk. 1, nr. 1 og 2, behandlet sagen, der er anlagt den 23.
marts 2000.
procedure
sagsøger har anført, at spørgsmålet er principielt. afgørelsen vil få stor betydning indenfor
transportområdet, hvis fakturaprisen ikke - som det hidtil har været det sædvanlige - kan
lægges til grund ved erstatningsopgørelsen. der synes ikke at være afgørende retspraksis om
spørgsmålet.
efter cmr-lovens § 29 skal godsets værdi på stedet og tidspunktet for fragtførerens
overtagelse lægges til grund. af de tre værdikriterier, som er opregnet i § 29, er hverken børs-
pris eller markedspris relevant i denne sag. afgørende bliver derfor den sædvanlige værdi af
varer af samme art og godhed. det gøres gældende, at denne værdi er fakturaprisen, som
også i praksis er den anvendte.
når leveringsbetingelserne som i dette tilfælde er cip, overgår risikoen for godsets undergang
eller forringelse til køberen af godset allerede på tidspunktet for godsets overgivelse til
fragtføreren. ved godsets bortkomst efter dette tidspunkt må køberen betale fakturabeløbet,
som er hans købspris, til sælger. sælger har pligt til at tegne transportforsikring, men det er
køberen, der, når risikoen er gået over, har ret til forsikringssummen, der dækker købers tab
ved at have betalt fakturabeløbet til sælger uden at have modtaget varen. i praksis sker der
                                               - 4 -
imidlertid i reglen det, at forsikringssummen tilgår sælger, der enten krediterer køber beløbet
eller yder erstatningsleverance til køber. i det foreliggende tilfælde blev der efterfølgende ydet
erstatningsleverance. denne praktiske fremgangsmåde er uden betydning for det foreliggende
erstatningsspørgsmål efter § 29.
da vogntoget forulykkede den 19. april 1999, var kødpartiet solgt og riskoen overgået til den
makedonske køber. værdien af partiet var fakturabeløbet. beløbet nok 159.923 var prisen i et
forudgående led. leveringsbetingelserne var da ab fabric - en helt anden klausul end den
foreliggende cip.
mens de almindelige erstatningsregler tager udgangspunkt i det faktiske økonomiske tab,
forholder det sig anderledes, når cmr-loven finder anvendelse. i følge § 29 er godsets værdi
som anført afgørende, og der bortses fra efterfølgende omstændigheder. det er en
selvfølgelighed, at den makedonske købers fortjeneste er uden betydning for
erstatningsspørgsmålet.
sagsøgte kan tiltræde, at det relevante kriterium i cmr-lovens § 29 er den sædvanlige værdi
for varer af samme art og godhed, idet der ikke foreligger oplysninger om børspris eller mar-
kedspris i cmr-lovens forstand.
den sædvanlige værdi kan være fakturaværdien som gjort gældende af sagsøger.
fakturaværdien anvendes imidlertid kun, hvis der ikke foreligger oplysninger om en anden pris.
i denne sag må prisen i trondheim, det vil sige noridanes indkøbspris, anses for den relevante
værdi.
få dage efter uheldet, nemlig den 23. april 1999, blev der ydet erstatningsleverance til den
makedonske køber, der på denne måde blev dækket ind for sit tab. sælger, noridane, kan ikke
have krav på fortjeneste to gange. sagsøgers tab er ikke relevant for sagen.
med cmr-lovens § 29 er vareejeren sikret mod at lide tab, og fragtføreren er sikret mod en
uberegnelig risiko. § 29 foreskriver en maksimal grænse for erstatning. bestemmelsen afviger
fra de sædvanlige erstatningsretlige principper, men grundtanken - at det er tabet, der skal
erstattes - er bibeholdt.
                                              - 5 -
noridane er som sælger blevet ydet erstatning een gang og har fået sin avance ved den
makedonske købers betaling for erstatningsleverancen.
der henvises til dommene i ufr 1988.274 (sh) og ufr 1985.5 (h).
rettens begrundelse og resultat
værdifastsættelse af gods efter cmr-lovens § 29 sker - af retstekniske grunde - standardiseret
og efter principper, der er uafhængige af fortjeneste eller tab, jf. betænkning nr. 319 (1962)
angående fragtaftaler vedrørende international godsbefordring ad landevej, side 35, 1. spalte.
tilsvarende principper har bl.a. fundet udtryk i sølovens § 279.
det er ubestridt, at den makedonske køber dita kompani-kurtis's købspris, fakturaprisen, som
var den senest handlede pris inden transporten, var en reel handelspris.
under disse omstændigheder, og da der ikke er noget holdepunkt for, at sælgers fortjeneste
skal fratrækkes, når parterne aftaler omlevering, tiltræder retten ved sagens afgørelse, at
fakturaprisen var udtryk for godsets værdi på stedet og tidspunktet for dets overtagelse til
befordring, jf. cmr-lovens § 29.
sagsøgers erstatningskrav, mod hvilket der ikke i øvrigt er rejst indsigelse, og for hvilket
sagsøgte ubestridt er ansvarlig, tages herefter til følge som nedenfor bestemt.
          t h i k e n d e s f o r r e t:
sagsøgte, bulldog carriers as, skal inden 14 dage til sagsøger, galt g/s, betale 38.571,67 kr.
med tillæg af rente 5 % p.a. fra den 18. maj 1999 samt i sagsomkostninger 9.000,- kr.
                                   claus forum petersen
                                    - 6 -
benny jepsen               henning hummelmose
                           (sign.)
              udskriftens rigtighed bekræftes
             p. j. v. sø- og handelsretten, den
